cyanic-selkie/wikianc huggingface dataset:
Jefferson Airplane
Jefferson Airplane bola rocková skupina pôvodom zo San Francisca, ktorá bola príekopníkom psychedelického rocku. Založená bola v roku 1965, pričom definovala vtedajší rockový žáner San Francisco Sound, a bola prvou skupinou z oblasti Bay Area, ktorá dosiahla medzinárodný komerčný úspech. Skupina bola headlinerom na troch najznámejších amerických rockových festivaloch 60. rokov—Monterey (1967), Woodstock (1969) a Altamont (1969), a prvého ročníka festivalu Isle of Wight Festival v Anglicku. Ich prelomový album Surrealistic Pillow z roku 1967 sa zaradil do zoznamu najvýznamnejších nahrávok "Leta lásky". Dve skladby z tohto albumu, „Somebody to Love“ a „White Rabbit“, boli zaradené do zoznamu "Rolling Stone’s 500 Greatest Songs of All Time" časopisu Rolling Stone. V USA skupina predala viac ako 13 miliónov nahrávok.
Pôvodná zostava skupiny od októbra 1966 po február 1970, bola Marty Balin (vokály), Paul Kantner (gitara, vokály), Grace Slick (vokály), Jorma Kaukonen (sólová gitara, vokály), Jack Casady (basová gitara) a Spencer Dryden (bicie). V roku 1971 opustil skupinu Marty Balin, po roku 1972 sa skupina Jefferson Airplane rozdelila na dve skupiny. Kaukonen a Casady sa stali plnohodnotnými členmi skupiny Hot Tuna. V roku 1974 členovia Slick, Kantner a zvyšok skupiny pribrali nových členov a opätovne oživili skupinu pod zmeneným názvom Jefferson Starship. K nej sa nakoniec pripojil aj Marty Balin. V roku 1996 bola skupina Jefferson Airplane uvedená do Rock and Roll Hall of Fame, a v roku 2016 získala Cenu Grammy za celoživotný prínos.
Nové názvy skupiny odrážali meniacu sa dobu a zostavu. Po tom, ako v roku 1974 vznikla po novým názvom Jefferson Starship, jej názov sa o niečo neskôr v roku 1984 zjednodušil na Starship, až nakoniec v roku 1991 pomenovali znovuzrodenú kapelu Jefferson Starship The Next Generation.
História
Kapela vznikla na západnom pobreží USA 6. júla 1965. Spevák a gitarista Marty Balin, ktorý predtým pôsobil v skupine Town Criers a Gateway Singers, spojil svoje úsilie s ďalším folkovým spevákom Paulom Kantnerom, bluesovým gitaristom Jormom Kaukonenom, jazzovou a folkovou vokalistkou Signe Toly Andersonovou, bubeníkom Jerrym Peloquinom, a basgitaristom Bobom Harveym, ktorého však zakrátko vystriedal Jack Casady. Bubeníkom bol Skip Spence. Skupina čerpala inšpiráciu z kapiel ako boli The Beatles, The Byrds, The Lovin’ Spoonful či Simon & Garfunkel. With a group of investors, Balin purchased a former pizza parlor on Fillmore Street, Názov skupiny vymyslel Kaukonen z mena psa svojho kamaráta. Svojich prvých priaznivcov našli v Matrix Clube v San Franciscu, kde prvýkrát oficiálne vystúpili 13. augusta 1965.
Kým sa vo februári 1966 skupina skonsolidovala a vydala svoj prvý singel vystriedalo sa v nej ešte niekoľko menej výrazných hudobníkov. Singel „It´s No Secret“ sa však nepresadil tak ako by niektorí členovia očakávali a tak skupinu opustil jej bubeník Skip Spence na miesto ktorého si sadol Spencer Dryden. Odchádzajúci Skip následne založil vlastnú skupinu Moby Grape. V tomto obsadení vydala v septembri 1966 skupina svoj prvý, nie veľmi úspešný, folkom ovplyvnený album Jefferson Airplane Takes Off. V Spojenom kráľovstve bol vydaný tento album až o rok neskôr, keď skupina už mala aké také meno. Po jeho vydaní opustila skupina speváčka Signe Toly Anderson, ktorej sa narodila dcéra. Nahradila ju gitaristka, klávesistka a vynikajúca speváčka Grace Slick, pôsobiaca dovtedy v skupine The Great Society. Do skupiny ju priviedol Paul Kantner, s ktorým následne žila takmer desať rokov. Len niekoľko dní po tom čo prišla do skupiny, 16. októbra vystúpila na koncerte v newyorskej Filmore West.
V roku 1967 sa skupina Jefferson Airplane stala jednou zo skupín, ktoré charakterizovali hnutie hippies a to aj vďaka čiastočnému psychedelickému zvuku, ktorý bol v tom čase na vrchole svojej popularity. Zásluhu na tomto trende mal festival v Monterey, ktorý bol pre mnoho skupín tohoto obdobia prelomovým. Obrovským úspechom, ktorý im vynahradil všetky dovtedajšie sklamania, bol druhý štúdiový album Surrealistic Pillow, ktorý dosiahol 3. miesto v rebríčku Billboard 200, kde zotrval viac ako rok. Celkovo sa predalo viac ako milión kópií tohto albumu, začo bol certifikovaný na zlatú platňu. Album bol z neznámych dôvodov pre anglický trh upravovaný a vyšiel aj pod iným názvom. Najväčšími hitmi sa stávajú skladby „Somebody to Love“ a „White Rabbit“. O rok neskôr vystúpila skupina prvýkrát v Európe, kde hrala okrem starších skladieb aj skladby z najnovšieho albumu Crown of Creation. Najväčšiemu úspechu sa tešili skladby z pera Jormu Kaukonena a Marty Balina, „If You Feel“ a „Ice Cream Phoenix“. V tomto duchu sa niesol aj album Bless It´s Pointed Little Head, ktorý bol záznamom z koncertného vystúpenia.
Dvaja členovia Jorma Kaukonen a Jack Casady nenašli plnohodnotné vyžitie v skupine a tak si v lete 1968 založili ďalšiu kapelu Hot Tuna, v ktorej popri práci v pôvodnej skupine pôsobili takmer desať rokov.
Dňa 3. augusta 1968 sa spolu so skupinou Grateful Dead sa zúčastnili prvého festivalu v Costa Mesa na ktorom hrali pred stotisícovým publikom. Prelom a výrazný celosvetový úspech však prichádza až po absolvovaní festivalu Woodstock v auguste 1969. Úspech festivalu v Altamonte výrazne naštrbila výtržnosť ochrankárov Hells Angels, ktorí napadli okrem mladého novinára aj Marty Balina. K väčším zraneniam však nedošlo. Tento incident však nebol prvým. Na ich koncertoch sa o väčšinu z nich zaslúžila Grace Slick, ktorá dávala jasne najavo svoj rasový postoj propagáciou spolku White Power. Nepríjemnostiam s políciou sa nevyhol ani Jack Casady, ktorého polícia v máji zatkla za fajčenie marihuany v neworleanskom hoteli. Odpykať si musel dva a pol roka podmienečného trestu.
Napriek tomu, že album Volunteers sa stal ich najpolitickejšie ladeným dielom jeho úspech je nad očakávanie veľký a to nielen v Spojených štátoch amerických, ale aj v konzervatívnejšom Anglicku. Album sa roku 1981 dočkal reedície, a spolu s albumom Crown of Creations vyšiel ako dvojalbum pod názvom Rock Galaxy. Po jeho vydaní sa v skupine zmenili bubeníci. Za bicie si namiesto Spencera Drydena sadol Joey Covington a prichádza aj posila v osobe huslistu Papa John Creacha. V tejto zostave doplnenej o Jerryho Garciu, Davida Crosbyho a Grahama Nasha vydávajú v roku 1970 album Paul Kantner & Jefferson Airplane – Blows Aganist The Empire. Jeho neskoršia reedícia vychádza už pod názvom skupiny Jefferson Starship.
V apríli sa Grace Slick dostala aj do Bieleho domu na pozvanie dcéry prezidenta Nixona, Tricie. Prezidentová manželka nebola nadšená jej názormi na LSD, výsledkom čoho bolo, že ďalšie pozvanie už nedostala. Dňa 13. mája 1971 speváčka pod vplyvom marihuany so svojím Mercedesom narazila do múru tunela neďaleko sanfranciského mosta Golden Gate Bridge. Následné nahrávanie albumu Bark muselo byť odložené.
V januári 1971 sa Grace Slick narodila dcéra Chian, ktorej otcom bol Paul Kantner. Apríl toho istého roku však skupinu opustil Marty Balin, ktorý sa však o štyri roky neskôr do skupiny opäť vrátil. Zostávajúci členovia sa po nezhodách rozlúčili s nahrávacou spoločnosťou RCA, v ktorej dovtedy vydávali a rozhodli sa založiť si vlastnú nahrávaciu spoločnosť pod názvom Grunt. Nasledujúce obdobie, ktoré malo teoreticky skupinu skĺbiť nakoľko jej popularita už dosiahla svoj vrchol sa však nieslo v znamení neustálych personálnych zmien.
Potom, ako boli vydané dva nie veľmi úspešné albumy Baron von Tollbooth & the Chrome Nun (1973; uvádzaný Kantner, Slick a Freiberg) a Manhole (1974; uvádzaná Slick), skupina Jefferson Airplane prešla v januári 1974 premenou, mimochodom aj zmenou názvu na Jefferson Starship. Skupina fungovala v zložení Grace Slick, Paul Kantner, bubeník John Barbata, ktorý odišiel zo skupiny The Turtles, gitarista Craig Chaquico, Marty Balin, a basgitarista Pete Sears. O dva mesiace však toto zloženie opúšťa zakladateľ pôvodnej skupiny Paul Kantner. Ešte s jeho účinkovaním vychádza najúspešnejší album tejto formácie Miracle, ktorý sa dostáva na úplný vrchol americkej hitparády. O niečo slabšie dopadli albumy Jefferson Starship – Spitfire a Earth. Medzi hity sa zaradili skladby „Count On Me“ a „Runaway“.
Ani táto zostava však nemala trvalejší charakter. V ostatnej zostave boli vokalista Mickey Thomas, bubeník Don Baldwin, sólový gitarista Craig Chaquico, basgitarista Brett Bloomberg a klávesista Mark Morgan. Napriek tomu, že z pôvodnej skupiny už neostalo nič a 29. decembra 1975 odišla aj najvýraznejšia postava Grace Slick, vďaka dobrému imidžu starej skupiny sa album Freedom At Point Zero tešil značnej popularite. Je samozrejmé, že po prípadoch ako bol tento, bolo len otázkou času, kedy prídu na rad súdne spory o názov skupiny. Aj keď sa niektorí jej pôvodní členovia na čas do skupiny vždy vracali zaneprázdnený súdnymi spormi nedokázali sa sústrediť na prácu a skupina len živorila.
Výsledkom týchto súdnych sporov bol nový názov skupiny Starship, ktorá opäť prerazila do hitparád hitom „We Built This City“. Úspešný sa stal aj debutový album Knee Deep In The Hoopla vydaný v septembri 1985 a singel „Sara“, ktorý sa dostal tiež na 1. miesto americkej hitparády. Jednoznačne však možno povedať že tieto skladby majú s pôvodnou skupinou Jefferson Airplane spoločné iba slovo "Starship". Jej zvuk bol už úplne o niečom inom. V roku 1987 sa dostávajú do hitparád nielen v USA, ale aj v Anglicku a Európe hitom „Nothing´s Gonna Stop Us Now“, ktorá sa stala aj soundtrackom filmu Mannequin a skladbou „It´ Not Over“.
Pôvodná zostava Grace Slick, Paul Kantner, Jorma Kaukonen a Jack Casady, ku ktorým sa po roku pridal aj Marty Balin a Karl Aronoff sa znova spojili dohromady pod pôvodným názvom Jefferson Airplane a pod značkou Epic vydali album Jefferson Airplane. Postupne vydali svoje staršie skladby a na rad sa dostal aj záznam živého koncertu z festivalu v Monetery (1967) a Woodstocku (1969). Na výraznejšie nové hity sa však nezmohli, a tak nasledujúcich desať albumov je iba zbierkou ich najväčších hitov. Ostatným nový dielom je zrejme iba album Windows of Heaven z roku 1998.
16. apríla v roku 1999 zomiera vo veku 52 rokov jeden z členov pôvodného zoskupenia Skip Spence v sanfranciskej nemocnici po jedenásťdňovej hospitalizácii na rakovinu pľúc.
Množstvo hudobníkov striedajúcich sa v skupine zanechalo svoju pečať na jej tvorbe. Väčšina fanúšikov skupiny však za ozajstný Jefferson Airplane považuje skupinu do roku 1970. Jej štýl sa v nasledujúcich rokoch výrazne zmenil.
Ondrejský cintorín
náhľad|Pomník na Ondrejskom cintoríne náhľad|Pomník na Ondrejskom cintoríne
Ondrejský cintorín je historický cintorín nachádzajúci sa v Bratislave, v mestskej časti Staré Mesto na Ulici 29. augusta. Patrí k najstarším bratislavským cintorínom. Založený bol v roku 1784 a pôvodne patril mestskej farnosti svätého Martina. Pochovávalo sa na ňom až do päťdesiatych rokov 20. storočia, v súčasnosti sa tu pochovávajú ľudia iba výnimočne (napr. herec Július Satinský, speváčka Jana Kocianová). 8. decembra 1988 bol cintorín vyhlásený za národnú kultúrnu pamiatku. Rozloha cintorína je približne.
História cintorína
V roku 1966 bolo na ňom evidovaných 15 000 náhrobkov. V časoch socializmu, teda po roku 1948, však cintorín začal postupne chátrať. V rokoch 1976 – 1980 sa uskutočnila rekonštrukcia cintorína, ktorej cieľom bolo premeniť cintorín na mestský park, no mala skôr negatívny dopad. Pri tejto rekonštrukcii sa zmenšil počet náhrobných kameňov a krýpt (mnohé z nich boli zničené, vrátane ich podzemných častí), bol čiastočne zbúraný obvodový múr a na niektorých miestach bol nahradený betónovým múrom, na ktorom sa nachádzajú zamrežované otvory. Rekonštrukcia sa dotkla aj rastlinstva na cintoríne – mnohé stromy a okrasné dreviny boli spílené. Následkom týchto úprav bolo to, že na cintorín prenikal väčšmi dopravný hluk.
Architektúra cintorína
Na území cintorína sa nachádza gréckokatolícky Chrám Povýšenia vznešeného a životodarného kríža, ktorý od roku 2008 slúži ako katedrála Bratislavskej eparchie. Postavili ho v roku 1861 podľa projektu I. Feiglera ml. a pôvodne to bola Kaplnka svätého Ondreja latinského obradu, gréckokatolícka cirkev ho používa od r. 1972. Autorom mnohých náhrobkov na cintoríne je sochár A. Rigele.
Architektonické prevedenie jednotlivých hrobov, krýpt a náhrobkov je odlišné. Časť z nich bola postavená v štýle novorenesancie, časť v štýle novogotiky a tiež tu nájdeme aj klasicistické prvky.
Pochovaní známi ľudia
Na cintoríne je pochovaných veľa významných ľudí – nachádzajú sa tu hroby a krypty šľachtických rodov a mešťanov, predstaviteľov vrchnosti mesta, svetských aj duchovných predstaviteľov, obyvateľov mesta, vojenských veliteľov a uhorských dôstojníkov, rôznych známych osobností mesta a tiež hodnostárov monarchie.
Zoznam niektorých významných a známych ľudí, ktorí tu sú pochovaní.
Březnice (okres Tábor)
Březnice je obec v Česku v okrese Tábor v Juhočeskom kraji. 1. januára 2012 tu žilo 199 obyvateľov, z toho 97 mužov a 102 žien, pričom priemerný vek v obci bol 42,8 roka (muži 41,0 roka, ženy 44,6 roka).
CIF
CIF môže byť:
Brydan Klein
Brydan Klein (* 31. december 1989) je súčasný austrálsky profesionálny tenista.
Jules Léon Austaut
Jules Léon Austaut (* 1844 - † 1929) bol francúzsky entomológ a taxonóm, ktorý sa špecializoval prevažne na palearktické motýle (Lepidoptera). Zaoberal sa tiež rodom Parnassius, ale i nočnými druhmi motýľov.
Entomologickej verejnosti je známa hlavne jeho práca Les Parnassiens De La Faune Palearctique z roku 1889, ktorá vyšla vo francúzskom jazyku v Lipsku v nakladateľstve E. Heyne. Počas svojho života opísal viacero druhov, poddruhov a foriem palearktických motýľov.
ARO 10
náhľad|ARO 10
ARO 10 je športové úžitkové vozidlo (SUV), ktoré sa vyrábalo od roku 1980 do 2006 v rumunskej automobilke ARO. Od roku 1985 sa vozidlá dovážali aj do vtedajšieho Česko-Slovenska. Boli dostupné v šiestich verziách a mohli byť vybavené jedným zo siedmich motorov.
Kuźnia Raciborska
Kuźnia Raciborska je mesto v Poľsku v Sliezskom vojvodstve v okrese Powiat raciborski v rovnomennej gmine.
Rafajovce
Rafajovce sú obec na Slovensku v okrese Vranov nad Topľou.
Polohopis
Obec sa nachádza v nadmorskej výške 170 –, v južnej časti Nízkych Beskýd, v lone úzkej kotliny, ktorou sa rinie riečka Ondalík,  východne od rekreačnej oblasti Domaša.
Vodné toky
Obcou preteká riečka Ondalík.
Vodné plochy
Asi vzdušnou čiarou od obce sa nachádza jedna z najväčších umelých vodných nádrží na Slovensku – Domaša, ktorá je magnetom pre mnohých rekreantov, vyznávačov vodných športov a milovníkov nedotknutej prírody. Domaša je známa svojimi rekordnými rybárskymi úlovkami. Veď jej najväčšia hĺbka je a rozprestiera sa na ploche. Rekreantom poskytujú služby na južnom konci rekreačné strediská: Poľany-(Monika), stredisko Eva a stredisko Dobrá, na severe rekreačné stedisko Valkov a z východu je to stredisko Nová Kelča.
Dejiny
Počiatky osídlenia podľa archeologických nálezov siahajú až do obdobia neolitu 2000 – 1700 pred Kr., o čom svedčia aj mohyly – niekdajšie hroby – nájdené z tohto obdobia v Rafajovskom chotári. Rafajovce boli najmladšou dedinou v doline Ondalíka. Boli jedinou dedinou ktorú spolu založili Valasi a Rusíni podľa zákupného valašského práva. V doterajšej histórii sa obec volala: 1596 Rafayocz, 1773 Rafajowcze, 1786 Rafajocz, Rafajowce, 1808 Rafajóc, Rafajowce, 1863 – 1907 Rafajóc, 1907 – 1913 Máriakút, od 1920 dostal názov konečnú podobu Rafajovce.
Zaujímavosti
Neďaleko od obce sa nachádza prameň, okolo ktorého je postavená kaplnka. Prameň poskytuje občerstvenie pre pútnikov. O tomto prameni sa dlhé roky traduje, že poskytuje živú vodu. Podľa tradície tu slepý tulák zázračne získal späť svoj zrak. Neskôr na tomto mieste nechal postaviť kaplnku, ktorá hoci v zmenenej podobe stojí na rovnakom mieste dodnes.
Vydrovo (dolina)
Vydrovo alebo Vydrovská dolina je cca 4 km dlhá dolina vo Veporských vrchoch. Preteká ňou potok Vydrovo a veľkou časťou vedie jedna z vetiev Čiernohronskej železnice.
Nachádza sa v chotári obce Čierny Balog a tiahne sa z osady Vydrovo južným smerom. Celou dĺžkou preteká rovnomenný potok a dolnou časťou prechádza cesta II/529 na Hriňovú, ktorá však opúšťa dolinu a stúpa ponad skanzen do sedla Tlstý javor. Dolinou vedie vetva Čiernohronskej železnice, ktorá končí v Lesníckom skanzene, hoci trať pokračuje až po Obrubovanskú dolinu. Tvorí významnú turistickú lokalitu.
Na Vydrovo naväzujú Obrubovanská dolina, Prostredná dolina a Podtajchová dolina.
Request for comments
RFC je skratka anglického výrazu (request for comments – žiadosť o komentáre), ktorá sa používa pre označenie rady štandardov a ďalších dokumentov opisujúcich internetové protokoly, systémy a pod. Ako už názov napovedá RFC sú oficiálne považované skôr za odporúčania ako normy v tradičnom zmysle, napriek tomu sa podľa nich riadi väčšina internetu.
Jednotlivé RFC dokumenty vydáva editor RFC podľa príkazov Internet Architecture Board. Každé RFC má pri zverejnení pridelené číslo. Žiadne vydané RFC sa nikdy neruší, len sa v budúcnosti môže upraviť vydaním novšieho RFC.
Všetky RFC sú k dispozícii na stiahnutie na viacerých miestach na internete. Každé RFC je dostupné v podobe čistého ASCII textu (v angličtine), z ktorého sa tvoria aj ďalšie verzie (napr. HTML, PDF a pod.).
Na rozdiel od klasických noriem a štandardov vydávaných klasickými normotvornými inštitúciami (ako napr ISO, ANSI a pod.) vznikajú RFC trochu iným spôsobom. Pôvodnými autormi jednotlivých RFC sú zvyčajne konkrétni experti, ktorí sa snažia riešiť konkrétny problém, ktorého riešenie ponúknu vo forme návrhu RFC internetovej verejnosti (ako tzv. Internet Draft). Ak je dané riešenie (často už dobre fungujúce v rámci nejakej pilotnej prevádzky) uznané za prínosné, dokument sa vydá ako RFC.
Toto pragmatické riešenie štandardov zostavovaných jednotlivcami alebo malými skupinami na základe praktických skúseností má mnohé výhody oproti formálnejším procesom štandardizačných komisií pri úradoch typu ISO. Štandardy vytvorené pomocou RFC sú (vzhľadom na absenciu akejkoľvek skutočnej moci na ich presadzovanie) až na výnimky dodržiavané, pričom pomohli rozšíreniu internetu do dnešných celosvetových rozmerov.
Istá neformálnosť procesu vytvárania RFC dokumentov sa odzrkadľuje v tradícii vydávania žartovných RFC, ktoré sú publikované zvyčajne v apríli každého roka.
Glaine-Montaigut
Glaine-Montaigut je francúzska obec, ktorá sa nachádza v departemente Puy-de-Dôme, v regióne Auvergne.
Poloha
Obec má rozlohu. Najvyšší bod je položený a najnižší bod
Obyvateľstvo
Počet obyvateľov obce je.
Nasledujúci graf zobrazuje vývoj počtu obyvateľov v obci.
Vallon-Pont-d’Arc (obec)
Vallon-Pont-d’Arc je francúzska obec, ktorá sa nachádza v departemente Ardèche, v regióne Rhône-Alpes.
Poloha
Vallon-Pont-d’Arc má rozlohu. Najvyšší bod je položený a najnižší bod
Obyvateľstvo
Vallon-Pont-d’Arc má 2337 obyvateľov (2009).
Graf vývoja obyvateľstva:
WWO
WWO je poľská hip-hopová skupina. Písmená v názve skupiny znamenajú W Witrynach Odbicia/W Wyjątkowych Okolicznościach. Jej členovia sú Sokół a Jędker, ktorí v undergroundovej scéne v roku 1996 vydávali single pod pseudonymami 'Flippery' a 'Kolenda', ktoré boli nahrávané na pásky a predávané v undergroundovej scéne. Skupina tvrdí, že tieto single boli robené pre ich vlastné potešenie a pôžitok z hip-hopu.
Prvý album vydali pod vydavateľstvom BMG. Sokół sa stal spolumajiteľ vydavateľstva Prosto Records a Prosto Clothing. Skupina potom vydala svoj druhý album v októbri 2002 pod názvom We Własnej Osobie. K ich najznámejším hitom patria „Nie bój się zmiany na lepsze“, „Sen“, „Każdy ponad każdym“ alebo „Damy radę“. Ich texty piesní sú v poľskom jazyku. Dva posledné albumy pod názvom „Witam Was w Rzeczywistości“ a „Życie Na Kredycie“ boli vydané koncom roku 2005.
1167 Dubiago
1167 Dubiago je planétka s priemerom 68 km, ktorú objavil E. Skvortsov 3. augusta 1930.
ARO
ARO môže byť:
Dacia Dokker
náhľad|Dacia Dokker
Dacia Dokker je dodávkový automobil, ktorý vyrába rumunská automobilka Dacia. Vyrába sa vo fabrike Renault v meste Tangier v Maroku. Predstavený bol v roku 2012 na autosalóne v Casablance a uvedený do predaja v Maroku v júni 2012. V Rumunsku je dostupný od septembra 2012 a predáva sa v Európe, Severnej Afrike a francúzskych zámorských teritoriách.
V krajinách Spoločenstva nezávislých štátov a na Strednom východe sa predáva ako Renault Dokker, nie však v iných krajinách, pretože by ohrozoval predaj francúzskeho brata, Renault Kangoo.
La Ferrière-de-Flée
La Ferrière-de-Flée je francúzska obec, ktorá sa nachádza v departemente Maine-et-Loire, v regióne Pays-de-la-Loire.
Poloha
Obec má rozlohu. Najvyšší bod je položený a najnižší bod
Obyvateľstvo
Počet obyvateľov obce je.
Nasledujúci graf zobrazuje vývoj počtu obyvateľov v obci.
Malý Šturec
Malý Šturec je sedlo v južnej časti Veľkej Fatry.
Poloha
Sedlo sa nachádza na južnom okraji Veľkej Fatry, v geomorfologickom podcelku Bralná Fatra. Hranica Kremnických vrchov vedie južnejšie od sedla, nie ako sa mylne často prezentuje. Sedlo Malý Šturec leží medzi Holým kopcom a Priečnym vrchom  a priamo pod sedlom pramení Biela voda, ľavostranný prítok Teplice.
Doprava
Sedlom vedie významná cestná spojnica Turca s Pohroním, cesta I/14. Železničná trať Vrútky – Zvolen prechádza popod sedlo Čremošnianskym tunelom (najdlhší železničný tunel na Slovensku – 4 698 m). V sedle je vybudované parkovisko s peknými výhľadmi na severovýchod.
Prívlastok "Malý" súvisí s existenciou neďalekého priesmyku Veľký Šturec, ktorý leží vo väčšej nadmorskej výške. Cez oba tieto priesmyky v minulosti viedli dôležité severo-južné dopravné spojnice. Nakoľko v 60. rokoch 20. storočia bola cestná doprava z Veľkého Šturca odklonená na Donovaly, Veľký Šturec stratil svoj dopravný význam a vytratil sa aj z bežnej reči. Z týchto dôvodov sa v súčasnosti priesmyk Malý Šturec zvykne laicky nazývať len "Šturec" (bez prívlastku), a to najmä v súvislosti s automobilovou dopravou.
Turizmus
Sedlom prechádza červená značkovaná turistická trasa, súčasť Cesty hrdinov SNP (E8) zo sedla Turecká cesta na Kráľovu studňu. Je pomerne ľahko prístupné, vďaka komunikácii, ktorá ním prechádza.
Chicagski chlapci
Chicagski chlapci (z 🏴󠁧󠁢󠁥󠁮󠁧󠁿󠁧󠁢󠁥󠁮󠁧󠁿) bola skupina juhoamerických (najmä čilských) neoliberálnych ekonómov prominentných okolo 70. a 80. rokov 20. storočia, z ktorých väčšina študovala na Katedre ekonómie Chicagskej univerzity pod vedením Miltona Friedmana a Arnolda Harbergera, alebo na jej partnerskej škole na oddelení ekonómie na Pápežskej katolíckej univerzite v Čile (Pontificia Universidad Católica de Chile). Po návrate do Latinskej Ameriky prijali pozície v mnohých juhoamerických vládach vrátane vojenskej diktatúry v Čile (19731990). Mnohí z nich ako ekonomickí poradcovia dosiahli vysoké pozície v rámci týchto vlád. Kým Heritage Foundation, známy pravicový think-tank, im pripisuje zásluhy za premenu Čile na najvýkonnejšiu ekonomiku Latinskej Ameriky s jednou s najpriateľskejších krajín k podnikaniu na svete, kritici poukazujú na drastický nárast nezamestnanosti, ktorý možno pripísať protiinflačnej politike implementovanej počas ich pôsobenia.
Členovia
Nasledujúci zoznam obsahuje niektorých členov skupiny nazývanej Chicagski chlapci.
Dlouhá Lhota (okres Tábor)
Dlouhá Lhota (okres Tábor) je obec v Česku v okrese Tábor v Juhočeskom kraji. 1. januára 2012 tu žilo 166 obyvateľov, z toho 90 mužov a 76 žien, pričom priemerný vek v obci bol 44,1 roka (muži 42,7 roka, ženy 45,7 roka).
Virgin Records
thumb|Virgin Records Virgin Records je britské hudobné vydavateľstvo, ktoré v roku 1972 založili podnikateľ Richard Branson, Nik Powell a Simon Draper. Richard Branson ho v roku 1992 predal spoločnosti Thorn EMI. V roku 2006 sa vydavateľstvo spojilo s Capitol Records a tým sa vytvoril Capitol Music Group.
Majstrovstvá sveta v atletike 2005
Majstrovstvá sveta v atletike 2005 sa konali vo fínskych Helsinkách od 6. augusta do 14. augusta. Slovensko nezískalo medailu. Najúspešnejšou krajinou v počte dosiahnutých medailí sa stali Spojené štáty, ktoré získali 25 medialí (14-8-3). Počet krajín, ktoré získali medailu bol 40.
Viroid
Prvý objavený patogénny viroid je PSTVd (z angl. potato spindle tuber viroid), ktorý napáda zemiaky a spôsobuje ich vretenovitý tvar. Kompletný genóm viroidu PSTVd je zložený z 359 nukleotidov, cyklické RNA-molekuly iných viroidov obsahujú od 250 do 400 nukleotidov. Množenie viroidov prebieha v jadrách alebo chloroplastoch napadnutých buniek hostiteľa.
1168 Brandia
1168 Brandia je planétka s priemerom 12 km, ktorú objavil E. Delporte 25. augusta 1930.
Michail Ivanovič Kalinin
Michail Ivanovič Kalinin (* 19. november 1875 - † 3. jún 1946) bol ruský revolucionár a sovietsky politik. Od roku 1919 do svojej smrti roku 1946 formálne najvyšší predstaviteľ Sovietskeho štátu. Od roku 1926 člen Politbyra Ústredného výboru Komunistickej strany ZSSR, predstaviteľ najužšieho kruhu spolupracovníkov okolo J. V. Stalina.
Život
Pochádzal z roľníckej rodiny. Absolvoval základnú 4-ročnú školu a od roku 1896 pracoval ako robotník v Putivlskej továrni v Petrohrade. Aktívne pôsobil v robotníckom socialistickom hnutí. V rokoch 1905-1907 sa zúčastnil prvej ruskej revolúcie.
V roku 1906 sa oženil s Estónkou Jekaterinou Lorbergovou (1882–1960).
V roku 1912 bol zvolený za člena Ústredného výboru Ruskej sociálno-demokratickej strany pracujúcich. Podieľal sa na zakladaní novín Pravda. Počas februárovej revolúcie v roku 1917 bol jedným z hlavných vodcov vzbúrených robotníkov a vojakov v Petrohrade. Počas občianskej vojny sa venoval agitačno-propagandistickej činnosti. Od roku 1919 predseda Všeruského Ústredného výkonného výboru, od decembra 1922 predseda Centrálneho výkonného výboru ZSSR. Od januára 1938 predseda Prezídia Najvyššieho sovietu ZSSR.
V roku 1938 NKVD zatklo jeho ženu Jekaterinu, ktorá bola držaná vo väzbe až do roku 1946. Prepustená bola krátko pred manželovou smrťou.
Na poste predsedu prezídia Najvyššieho sovietu ZSSR sa počas druhej svetovej vojny podieľal na príprave viacerých dôležitých zákonov. Jeho podpis sa spolu s podpismi ďalších sovietskych predstaviteľov nachádza aj na rozkaze na likvidáciu poľských dôstojníkov zaistených po obsadení východného Poľska (tzv. Katyňský masaker).
19. marca 1946 bol pozbavený funkcie predsedu Prezídia Najvyššieho sovietu ZSSR pre pokračujúce zdravotné problémy. Zomrel 3. júna 1946 v dôsledku rakoviny žalúdka.
Európska kvalifikácia na Majstrovstvá sveta v hádzanej žien 2003
Kvalifikácia na Majstrovstvá sveta v hádzanej žien 2003 bola európska kontinentálna kvalifikácia pre účasť na Majstrovstvách sveta žien 2003, organizovaná Európskou hádzanárskou federáciou, ktorej sa zúčastnilo 24 európskych družstiev. Tie súťažili o 9 postupových miest na záverečný turnaj v troch kvalifikačných skupinách a následnom play-off. Jediným nováčikom kvalifikácie bola Bosna a Hercegovina.
Prebiehala od 20. novembra 2002 do 1. júna 2003. Na finálový turnaj postúpili víťazi play-off.
Priamy postup
Priamo z Európy postúpili hostiteľská krajina, víťaz MS 2001 a 3 najlepšie družstvá z ME 2002:
Play-off
24. máj1. jún 2003
Bernard Tomic
Bernard Tomic (* 21. október 1992, Stuttgart, Nemecko) je súčasný austrálsky profesionálny tenista s chorvátskymi koreňmi.
Peter Pilinský
Mgr. Peter Pilinský (* 2. apríl 1972, Bratislava ) je bývalý starosta mestskej časti Bratislava-Rača a bývalý predseda Strany zelených.
Gouttières (Puy-de-Dôme)
Gouttières je francúzska obec, ktorá sa nachádza v departemente Puy-de-Dôme, v regióne Auvergne.
Poloha
Obec má rozlohu. Najvyšší bod je položený a najnižší bod
Obyvateľstvo
Počet obyvateľov obce je.
Nasledujúci graf zobrazuje vývoj počtu obyvateľov v obci.
Okres Rakovník
Okres Rakovník je okres v západnej časti Stredočeského kraja. Jeho sídlom je mesto Rakovník. Rozloha okresu je, počet obyvateľov je 52 703 a hustota zaľudnenia je 59 obyvateľov na. V okrese Rakovník je 83 obcí, z toho 2 mestá a 3 mestečká.
Gravitačná sila
Gravitačná sila (značka: Fg) je sila, ktorá je mierou gravitačnej interakcie. Inak povedané: Gravitačná sila je sila pôsobiaca v dôsledku gravitácie.
Gravitačné pole
Oblasť priestoru okolo hmotného objektu, v ktorej pôsobí gravitačná sila (resp. gravitačné sily) daného hmotného objektu, sa volá gravitačné pole.
Tiaž
Súčet gravitačnej sily a odstredivej sily (odstredivej v dôsledku rotácie planéty) sa nazýva tiaž.
Łaziska Górne
Łaziska Górne je mesto v Poľsku v Sliezskom vojvodstve v okrese Powiat mikołowski v rovnomennej gmine.
Žije tu 21 944 obyvateľov (stav ku dňu 30.jún 2007).
1169 Alwine
1169 Alwine je planétka s priemerom 33 km, ktorú objavil M. F. Wolf, M. Ferrero 30. augusta 1930.
Vals-les-Bains (obec)
Vals-les-Bains je francúzska obec, ktorá sa nachádza v departemente Ardèche, v regióne Rhône-Alpes.
Poloha
Vals-les-Bains má rozlohu. Najvyšší bod je položený a najnižší bod
Obyvateľstvo
Vals-les-Bains má 3769 obyvateľov (2009).
Graf vývoja obyvateľstva:
ARO (automobilka)
ARO (Auto România) bola automobilka zaoberajúca sa výrobou off-roadov, ktorá sídlila v meste Câmpulung v Rumunsku.
História
Rumunská továreň vyrobila prvý terénny automobil, 57 IMS, v roku 1957. V roku 1959 sa začala výroba modelu M 59. V roku 1964 sa začal predávať model M 461, ktorý bol určený na vývoz a predalo sa ho celkom 53 000 kusov do 55 krajín sveta.
Od roku 1972 sa vyrábal rad ARO 24 v celkovo piatich prevedeniach. V roku 1980 sa začalo s výrobou automobilov ARO 10. V osemdesiatych rokoch sa začali tiež montovať dieselové motory a v roku 1989 motory na zemný plyn. V roku 1997 sa začalo s výrobou vojenských vozidiel ARO Dragon.
Dodnes vyrobila firma 380 000 vozidiel, väčšina produkcie bola určená na export. Spoločnosť ohlásila bankrot v roku 2006.
Modely
thumbnail|ARO M 461 (1961) thumbnail|ARO 244 thumbnail|ARO 10 (1980)
Gniezno
Gniezno (hist. slovenský názov Hnezdno; ) je jedno z najstarších poľských miest, nachádzajúce sa v západnom Poľsku. Bolo založené v 8. storočí a stalo sa prvým historickým hlavným mestom Poľska (do roku 1038). Rozkladá sa uprostred jazier Jelonek, Świętokrzyskie a Winiary.
Je najstaršou cirkevnou metropolou Poľska, sídli v ňom Gnieznianska arcidiecéza.
Legenda
Podľa legendy traja bratia Lech, Čech a Rus hľadali miesto, kde by sa mohli usadiť. Našli pahorok, na ktorom stál starý dub, na ktorom sedel biely orol. Lech sa tu rozhodol usadiť. Okolo duba vybudoval svoj hrad, nazval ho Gniezno podľa orlieho hniezda a bieleho orla prijal za svoj znak. Zostávajúci bratia potom putovali ďalej, Čech na juh a Rus na východ.
História
vľavo|náhľad|Katedrála v Gniezne
Od konca 8. storočia tu stálo obranné hradisko kmeňa Poľanov na návrší Lecha. V polovici 10. storočia v čase Meška I. bolo rozšírené a stalo sa hlavným mestom poľského štátu. V Gniezne bola roku 977 pochovaná přemyslovská kňažná Doubravka (manželka Meška I., českého pôvodu) a roku 999 svätý Vojtech po jeho mučeníckej smrti v Prusku v roku 997. V roku 1000 sa pri jeho hrobe stretol na svojej púti nemecký cisár Oto III. s poľským kniežaťom Boleslavom I. Chrabrým - toto stretnutie je známe ako Gnieznský zjazd. Pri tejto príležitosti tu bolo založené arcibiskupstvo, ktorému boli podriadené ďalšie novo založené poľské biskupstvá (Krakov, Vratislav a Kołobrzeg). V roku 1025 sa v Gniezne konala korunovácia Boleslava chrabrého ako prvého poľského kráľa. V roku 1039 dobyl mesto české knieža Břetislav I., ktorý ho pritom vypálil a katedrálu vylúpil. Následkom toho poľský knieža Kazimír I. Obnoviteľ preniesol svoje sídlo do Krakova.
Gniezno získalo mestské práva v roku 1239. V roku 1300 sa v tunajšej katedrále uskutočnila korunovácia Václava II. ako poľského kráľa. Bola to posledná kráľovská korunovácia v Gniezne, všetky ďalšie korunovácie až do 18. storočia sa už odohrávali v Krakove. V roku 1331 bolo mesto obsadené a zničené križiakmi. Ďalší rozvoj zažilo mesto za kráľa Kazimíra III. Veľkého. Roku 1419 získali gnieznskí arcibiskupi titul poľského prímasa. Mesto bolo naďalej významným centrom obchodu, remesiel a umenia, ale následkom vpádov cudzích vojsk, požiarov a epidémií chorôb postupne strácalo svoj význam.
náhľad|Relikviár sv. Vojtecha náhľad|Gnieznské dvere
Roku 1793 následkom delenia Poľska pripadlo Gniezno Prusku. V roku 1918 bolo jedným z hlavných stredísk Veľkopoľského povstania a roku 1919 sa stalo súčasťou obnoveného poľského štátu. V rokoch 19391945 bolo mesto okupované hitlerovským Nemeckom a v roku 1945 utrpelo ťažké straty pri dobývaní Červenou armádou. V roku 1997 sa tu uskutočnili veľkolepé oslavy 1000 rokov od smrti svätého Vojtecha za účasti pápeža Jána Pavla II. a prezidentov 7 stredoeurópskych krajín (Poľska, Nemecka, Česka, Slovenska, Maďarska, Ukrajiny a Litvy). Podobné stretnutie sa tu konalo aj v roku 2000 ako pripomienka 1000 rokov od gniezdnského zjazdu za účasti 5 prezidentov krajín strednej Európy.
Pamiatky
Gniezno sa nachádza na tradičnej Piastovskej ceste, vedúcej z Poznane cez Ostrów Lednicki, Gniezno, Trzemeszno, Mogilno, Strzelno, Kruszwica, Inowrocław, Biskupin, Giecz - jedná sa napospol o historicky významné miesta, spojené s počiatkami poľského štátu. V Gniezne začína aj jedna z vetiev pútnickej cesty sv. Jakuba, ktorá vedie ďalej cez Poznaň, Głogów (v Sliezsku) a Prahu do španielskej Compostely.
Priemysel a doprava
Mesto je v súčasnosti strediskom priemyslu potravinárskeho, textilného, ​​obuvníckeho, elektrotechnického, strojárskeho a stavebných hmôt. Prechádzajú ním tiež významné dopravné trasy: hlavná železničná trať v smere Poznaň – Inowrocław, po ktorej jazdia okrem iného rýchliky, spájajúce Vratislav a Gdaňsk a vedľajšia železnica do Jarocina; na lokálke v smere Nakło nad Notecią je osobná doprava zastavená. Cesta č. 5/E261 spája mesto s Poznaňou a Bydgoszczou.
Broeltoorns
thumb|Broeltoorns
Broeltoorns (, doslova veže Broel) je dvojica veží v belgickom meste Kortrijk. Veže sú známe ako jedny zo symbolov mesta.
Prvá veža, zvaná Speyetoorn bola postavená v roku 1385 na riadenie dopravy na rieke Leie. Bola súčasťou hradieb z 12. storočia, ktoré boli zničené v 17. storočí. V roku 1415 bola na druhej strane rieky pristavaná veža Ingelborchtoorn využívaná ako zbrojnica.
Spolu s vežou Artillerietoorn sú jedinými dodnes zachovanými časťami mestských hradieb. Väčšina hradieb bola zničených Vaubanom v r. 1683. Ostatné časti boli zničené v 18. storočí alebo počas svetových vojen.
Na moste medzi vežami sa nachádza socha sv. Jána Nepomuckého. Pôvodný most bol zničený počas svetových vojen.
Remeniny
Remeniny je obec na Slovensku v okrese Vranov nad Topľou.
Polohopis
Remeniny ležia v južnej časti Nízkych Beskýd v doline Voľanského potoka a jeho prítoku. Nadmorská výška v strede obce je 180 m n. m. a v chotári 150-426 m n. m. Mierne zvlnený povrch odlesneného chotára tvoria horniny bradlového pásma a treťohorný flyš, na svahoch sú mocné svahové hliny.
Dejiny
Obec založili na zákupnom práve. Obec je doložená v roku 1356 vo forme Remenynpataka, neskôr ako Remenine (1773), Remenyine (1786), Remeniny (1808); po maďarsky Remenye.
V prvej písomnej zmienke je majetkom šľachticov z Rozhanoviec (panstva Skrabské), ku ktorému patrila do začiatku 16. storočia. V roku 1828 mali Remeniny 46 domov a 347 obyvateľov. V rokoch 1850-1880 sa z obce vysťahovalo veľa ľudí. Obyvatelia boli známi chovom ošípaných a dobytka.
Po roku 1918 sa zaoberali poľnohospodárstvom, prácou v lesoch, chovom dobytka a tkáčstvom. V prvej polovici 20. storočia žil v obci známy rezbár Š. Baran. Od roku 1943 v chotári pôsobili partizánske skupiny. Za pomoc SNP obec vyznamenali Pamätnou medailou SNP. JRD bolo založené v roku 1950, od roku 1958 bolo celoobecné. Časť obyvateľov pracovala v priemyselných podnikoch v Prešove.
Urbanizmus
Pre obec je typická potočná radová zástavba. Zrubové omazané a obielené alebo kamenné murované a omietnuté trojpriestorové domy s valbovou slamenou strechou, druhotne z tvrdej krytiny, sú z 19. storočia. Dvory sú uzavreté latkovými bránami.
Bentley
right|thumb|Modely Bentley od 00. rokov (zľava): [[Bentley Continental Flying Spur|Flying Spur, Continental GT, a Arnage]] right|thumb|Oficiálna limuzína [[Bentley State Limousine Kráľovnej Alžbety II.]] thumb|right|Bentley continental Flying Spur thumb|right|Bentley Continental GT Bentley Motors Limited je britská spoločnosť vyrábajúca luxusné osobné automobily, ktorá bola založená dňa 18. januára 1919 Walterom Owenom Bentleym, známym ako W. O. Bentley alebo iba "W O". Značka Bentley bola predtým známa pre svoj rad rotačných leteckých motorov používaných počas Prvej svetovej vojny, z ktorých najznámejší bol Bentley BR1, ktorý bol použitý v neskorších verziách lietadla Sopwith Camel.
V roku 1931 odkúpila spoločnosť Rolls-Royce spoločnosť Bentley, a výroba sa presunula z Londýna do Derby a neskôr do Crewe.
Súčasnosť
V roku 2002 predstavila automobilka Bentley kráľovnej Alžbete II. oficiálnu limuzínu Bentley State Limousine k oslavám jej zlatého výročia. V roku 2003 bola zastavená výroba modelu Bentley Azure (2-dverový kabriolet so skladacou strechou) a predstavil model Bentley Continental GT, veľké luxusné kupé poháňané motorom W12, ktoré sa vyrába v Crewe.
Odozva bola tak skvelá, že továreň v Crewe nebola schopná uspokojiť objednávky aj napriek tomu, že kapacita továrne je 9500 automobilov ročne. Zákazníci sa museli zapísať do poradovníka, a trvalo rok, než nové auto dostali. Následkom toho bola výroba nového Bentley Continental Flying Spur, štvordverovej verzie Continentalu GT, presunutá do továrne, kde sa vyrába model Volkswagen Phaeton. Toto usporiadanie zaniklo až na konci roku 2006, kedy sa výroba všetkých modelov Bentley vrátila do Crewe.
V apríli 2005 Bentley potvrdil plány na výrobu štvorsedadlového kabrioletu Bentley Azure, odvodeného od prototypu Bentley Arnage Drophead Coupe, výroba v Crewe začala v roku 2006. Na konci roku 2005 bola tiež predstavená verzia úspešného Continentalu GT bez strechy, ktorá sa volá Bentley Continental GTC. Tieto dva modely boli úspešne zavedené do výroby v roku 2006.
Predaje automobilov Bentley rastú, a v roku 2005 8627 kusov bolo predaných po celom svete, 3654 kusov v USA. Predaje v roku 2011 narástli o 37% na 7003 kusov.
La Fosse-de-Tigné
La Fosse-de-Tigné je francúzska obec, ktorá sa nachádza v departemente Maine-et-Loire, v regióne Pays-de-la-Loire.
Poloha
Obec má rozlohu. Najvyšší bod je položený a najnižší bod
Obyvateľstvo
Počet obyvateľov obce je.
Nasledujúci graf zobrazuje vývoj počtu obyvateľov v obci.
Dražice (okres Tábor)
Dražice je obec v Česku v okrese Tábor v Juhočeskom kraji. 1. januára 2012 tu žilo 797 obyvateľov, z toho 393 mužov a 404 žien, pričom priemerný vek v obci bol 39,1 roka (muži 38,2 roka, ženy 39,9 roka).
Avantgarda (umelecké obdobie)
Avantgarda (z fr. avantgarde - "predná línia", "predvoj") je súbor (pôvodne francúzskych, neskôr aj iných) umeleckých smerov, ktoré vznikli začiatkom 20. storočia. Termín sa používa aj na označenie experimentálnej tvorby so zreteľom na umenie, kultúru a politikov.
Vznik
Začiatkom 20. storočia symbolizmus postupne strácal vedúce postavenie. Moderné smery menili svoju podobu. Takto sa vyčlenila z moderných smerov avantgarda – fr. l´avantgarde = predvoj. Vzdor umelcov voči spoločnosti sa uskutočňoval ako gesto osamelosti a jej odmietania, a ako skutočná revolta (vzbura), no už nie osamelých jednotlivcov, ale ako organizované vystúpenie názorovo jednotných tvorcov umenia. Avantgardu charakterizuje aj kolektivizmus a programotvorné úsilie (jednotlivé prúdy zostavujú svoje umelecké manifesty, programy). Začiatky avantgardy sa kladú pred vypuknutím 1. svetovej vojny. Pod termínom avantgarda rozumieme širokú škálu ideologicko-estetických programov.
Futurizmus
Z lat. futurus, v preklade budúcnosť. Jeho zásady sformuloval Fillipo Tommaso Marinetti. Futuristi ospevovali všetky vymoženosti modernej techniky a civilizácie. Nadchýnali sa vedeckými objavmi. Marinetti odôvodnil hl. znaky futuristickej poetiky v práci Oslobodené slová a v Manifeste svetového futurizmu. Odmietol normy a konvencie, proklamoval dynamickosť, oslavu modernej doby, oslobodenie od tradície, glorifikáciu vojny, zrušenie interpunkcie, prednosť dával podstatným, prídavným menám a slovesám v neurčitku. Po 1. sv. vojne sa stal stúpencom fašizmu. Hlavným predstaviteľom futurizmu v slovenskej literatúre je J. R. Poničan.
Kubizmus
Z lat. cubus, v preklade kocka. Umelecký smer, ktorý vznikol na začiatku 20. storočia vo Francúzsku. Založili ho výtvarníci Pablo Picasso a George Braque. Usilovali sa odkryť charakteristické črty človeka a predmetu na základe geometrického stvárnenia umeleckej postavy. Básnici využívali voľné asociácie predstáv bez logickej úpravy básní – takto vznikol typ básne kaligram – autorom prvých básní tohto typu bol Guillaume Apollinaire.
Kubofuturizmus
Z lat. futurus, v preklade budúcnosť, budúci. Predstavuje spojenie statických a dynamických prvkov. Vrátil poézii emocionálnosť, predvídavosť, zmyslovosť a dal základy pre voľný verš. Najvýraznejšie sa prejavil Apollinaire, ktorý vytvoril báseň Pásmo.
Konštruktivizmus
Lat. zostavenie. Spojený s rozvojom techniky a racionálnym plánovaním vznikol v Rusku. V literatúre kladie dôraz na svet a konštrukciu a štruktúru diela a úsporné a logické vyjadrovanie. Reprezentovali ho E. Bagrickij a V. Ibnerová.
Expresionizmus
Z lat. expressus, v preklade výrazný, expresívny. V Nemecku na začiatku 20. storočia do popredia vstával vnútorné zážitky umeleckého tvorcu, zobrazovaných postáv. Zveličuje záporné javy a chce zmeniť svet pomocou lásky. Zaoberá sa psychológiou jednotlivca využíva kontrasty prechádza ku karikatúre a deformácii. Viacerí jeho stúpenci odmietali imperialistickú svetovú vojnu. V próze a dráme prevažuje lyrika (B. Brecht, E. M. Remarque, u nás I. Horváth, J. C. Hronský).
Dadaizmus
Z fr. dada, v preklade koníček. Vznikol vo Švajčiarsku. Dadaisti sa búrili proti dobe a proti vojne, vracali sa k detskému veku, chceli zachytiť jeho bezstarostnosť a hravosť ako protiklad utrpeniu ľudstva 1. svetovej vojne. Ich poézia sa vyznačuje deštrukciou (rozklad) jazyka, ktorý dopĺňali zmesou zvukov, novotvarmi často nezrozumiteľnými výrazmi. Zakladateľom dadaizmu bol Tristan Tzara.
Poetizmus
1924-Praha, zakladatelia Vítězslav Nezval a Karel Teige. Má veľa príbuzného so surrealizmom. Poetisti zdôrazňovali sen, fantáziu, predstavivosť, zmyslové vnemy, asociácie. Všímali si radostné, veselé stránky života. Snažili sa nájsť krásu aj vo všednom živote. Svet vnímali ako hru farieb, svetiel, zvukov, vôní a pohybu. Verše poetistov vynikajú ľubozvučnosťou, vtipnými metaforami a sviežimi, prekvapivými rýmami. Predstavitelia sú L. Novomestský, F. Kráľ, V. Beniak, P. G. Hlbina a ďalší.
Jozef Hudec (egyptológ)
Mgr. et Mgr. Jozef Hudec, PhD. (* 1965) je slovenský egyptológ, archeológ a politológ.
Životopis
Vyštudoval archeológiu, egyptológiu a politológiu na Filozofickej fakulte Karlovej univerzity v Prahe, kde v roku 1997 získal aj doktorát. Špecializuje sa na slovenské egyptiaká, archeológiu a históriu starého Egypta počas 1. tisícročia pred Kristom, v politológii na islamský fundamentalizmus a v archeológii Slovenska na 10. a 11. storočie.
Je jedným z dvoch vedúcich poľsko-slovenského výskumu v egyptskom Tell el-Retábí (spolu s poľským egyptológom Slawomirom Rzepkom), „ktorý sa realizuje v spolupráci s Archeologickým ústavom Varšavskej univerzity a s podporou Poľského centra stredomorskej egyptológie v Káhire.“ Projekt financovaný nadáciou Aigyptos prebieha od roku 2007, od roku 2013 je podporovaný aj Ústavom orientalistiky SAV a Agentúrou pre podporu výskumu a vývoja SR.
Je členom Medzinárodnej asociácie egyptológov (IAE), Medzinárodnej rady múzeí (ICOM), Slovenskej archeologickej spoločnosti pri SAV a Slovenskej orientalistickej spoločnosti pri SAV.
V súčasnosti pracuje na Ministerstve zahraničných vecí a európskych záležitostí Slovenskej republiky a na čiastočný úväzok v Ústave orientalistiky Slovenskej akadémie vied. Ako zástupca vedúceho zastupiteľského úradu bol vyslaný na veľvyslanectvách v Tel Avive a v Káhire, krátko tiež pôsobil na sezónnom slovenskom konzuláte v Kuvajte.
Človek proti divočine
Človek proti divočine (angl. Man vs. Wild) je britský dokumentárny seriál vyrobený televíziou Discovery Channel. Zámerom je ozrejmiť divákovi pravidlá nutné na prežite v rôznych extrémnych oblastiach sveta.
Príbeh
Britský dobrodruh a vojak Bear Grylls v seriáli demonštruje vplyv extrémnych podmienok v rôznych oblastiach sveta, ktoré sú zväčša aj navštevovanými turistickými destináciami. Grylls simuluje úlohu strateného turistu a len s minimálnou výbavou a bohatými skúsenosťami z výcviku v špeciálnej jednotke britskej armády predvádza pravidlá prežitia v nehostinnej krajine. Diváka ozrejmuje so znalosťami nutnými na nájdenie zdroja pitnej vody, ulovenie koristi, zdolávania prírodných prekážok (riek, kaňonov) a privolania pomoci.
Premiéra
Seriál bol prvýkrát odvysielaný na Discovery Channel 27. októbra 2006, kde je vysielaný v rôznych jazykoch (okrem iných v slovenčine a češtine), taktiež pod názvom Ako prežiť (angl. Ultimate Survival).
Slovenská verzia bola distribuovaná na DVD denníkom SME.
1170 Siva
1170 Siva je planétka s priemerom 12 km, ktorú objavil E. Delporte 29. septembra 1930.
Majstrovstvá Ázie v bejzbale 2005
Majstrovstvá Ázie v bejzbale 2005 boli v poradí 23. majstrovstvá Ázie v bejzbale mužov, ktoré organizuje Ázijská bejzbalová federácia (BFA). Konali sa v Mijazaki, v rovnomennej prefektúre, v Japonsku v dňoch od 19.22. mája 2005, za účasti 6 tímov. Japonsko bolo organizátorom ázijského šampionátu šiestykrát, keď predtým hostilo toto podujatie v rokoch 1959, 1967, 1987, 1995 a 2003. Zápasy sa hrali na štadióne Sun Marine Stadium. Domáce 🇯🇵 obhájilo titul, keď vo finálovom zápase zvíťazilo nad. Bronzová 🇨🇳 získala svoju prvú medailu, keď na štvrté miesto odsunula prvýkrát nemedailovú 🇰🇷. Tieto majstrovstvá slúžili zároveň ako kvalifikácia ázijských družstiev na Majstrovstvá sveta 2005, ktoré organizovalo Holandsko. Kvalifikovali sa na ne 4 najlepšie družstvá.
Torre de TV Digital de Brasília
thumb|Torre de TV Digital de Brasília
Torre de TV Digital de Brasília (slovensky Digitálna televízna veža v Brazílii) alebo Flor do Cerrado (slovensky Kvet z Cerrada) je televízna veža v hlavnom meste Brazílie, v Brasílii. Bola postavená v rokoch 2009 - 2012 podľa posledného projektu Oscara Niemeyera.